Diari Oficial de la Generalitat Valenciana


Sumari del DOGV 4320, del 23-08-2002 (2002/8096)

RESOLUCIÓ de 12 de juliol de 2002, de la Direcció General d'Indústria i Energia, per la qual s'habilita com a laboratori principal de verificació metrològica oficialment autoritzat, el laboratori de l'entitat Caldal, Sociedad Limitada, amb número de registre de control metrològic 09-05-006, per a efectuar verificacions primitives de sistemes de mesura de líquids distints de l'aigua sobre camió cisterna, destinats al subministrament de líquids de poca viscositat (viscositat £ 20 mPa.s) emmagatzemats a pressió atmosfèrica, regulats per l'Orde de 28 de desembre de 1988 (BOE de 06-03-1989).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/8096


Data del document
:   12-07-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * metrologia
    * empresa privada

RESOLUCIÓ de 12 de juliol de 2002, de la Direcció General d'Indústria i Energia, per la qual s'habilita com a laboratori principal de verificació metrològica oficialment autoritzat, el laboratori de l'entitat Caldal, Sociedad Limitada, amb número de registre de control metrològic 09-05-006, per a efectuar verificacions primitives de sistemes de mesura de líquids distints de l'aigua sobre camió cisterna, destinats al subministrament de líquids de poca viscositat (viscositat £ 20 mPa.s) emmagatzemats a pressió atmosfèrica, regulats per l'Orde de 28 de desembre de 1988 (BOE de 06-03-1989). [2002/8096]
  
Vista la sol·licitud formulada per l'empresa Caldal, Sociedad Limitada, amb registre metrològic 09-05-006, domiciliada al c/ Beato Diego de Cádiz, número 36, 03236 Alacant, per la qual sol·licita l'habilitació com a laboratori principal de verificació metrològica oficialment autoritzat, per a efectuar verificacions primitives de sistemes de mesura de líquids distints de l'aigua, regulats per l'Orde de 28 de desembre de 1988 (BOE 06-03-1989).
  
Atesa la Llei 3/1985, de 18 de març, de Metrologia (BOE de 19-03-1985).
  
Atés el Reial Decret 1.617/1985, d'11 de setembre, pel qual s'establix el procediment per a l'habilitació de laboratoris de verificació metrològica oficialment autoritzats (BOE de 12-09-1985).
  
Atesa l'Orde de 28 de desembre de 1988, per la qual es regulen els sistemes de mesura de líquids distints de l'aigua (BOE de 06-03-1989).
  
Atés el Decret 149/1998, del Govern Valencià, pel qual s'assignen les funcions de control metrològic i s'establixen les condicions del seu exercici (DOGV de 16-10-1998).
  
Vist que l'entitat Caldal, Sociedad Limitada ha obtingut aprovacions de model dels seus sistemes de mesura de líquids distints de l'aigua sobre camió cisterna, destinats al subministrament de líquids de poca viscositat (viscositat £ 20 mPa.s), emmagatzemats a pressió atmosfèrica.
  
Vist que l'esmentada entitat ha presentat la documentació exigida en la normativa abans esmentada.
  
Esta Direcció General d'Indústria i Energia de la Conselleria d'Innovació i Competitivitat, fent ús de les seues atribucions, resol:
  
Primer
  
Habilitar com a laboratori principal de verificació metrològica, oficialment autoritzat, el laboratori de l'entitat Caldal, Sociedad Limitada, amb registre metrològic 09-05-006, domiciliada al c/ Beato Diego de Cádiz, número 36, 03241 Alacant.
  
Segon
  
La marca de verificació primitiva assignada a l'esmentat laboratori és la següent:
  
Les dues xifres exteriors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.
  
Tercer
  
Els precintes, en general, de plom, assignats al laboratori, i que es col·locaran una vegada superades les proves de la verificació primitiva als llocs que s'establixen en els annexos de les corresponents aprovacions de model, tindran la següent forma:
  
 Anvers Revers
  
En precinte embotit portarà les mateixes marques, però la primera en la part superior i la segona en la part inferior.
  
Les dues xifres interiors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.
  
En el cas que calga instal·lar un precinte de tipus etiqueta, esta portarà les mateixes inscripcions que el precinte embotit i serà de tipus adhesiu i naturalesa autodestructiva, en el cas que s'hi desprenga.
  
Quart
  
El contingut i l'abast de la present habilitació s'ajustaran als següents condicionaments:
  
1. Competències. El laboratori principal de verificació metrològica oficialment autoritzat de l'entitat Caldal, Sociedad Limitada, està capacitat per a verificar sistemes de mesura de líquids distints de l'aigua sobre camió cisterna, destinats al subministrament de gasoli A i C, emmagatzemats a pressió atmosfèrica, amb cabals mínims de 50 l/min i màxims de 900 l/min, que disposen d'aprovació de model.
  
2. Ubicació del laboratori. D'acord amb la documentació presentada, el laboratori principal de verificació metrològica oficialment autoritzat de l'entitat Caldal, Sociedad Limitada, està ubicat als locals de l'empresa, al c/Beato Diego de Cádiz, número 36, 03095 Alacant.
  
3. Calibratges i mètodes
  
- Els instruments pertanyents al laboratori i dels quals la Direcció General d'Indústria i Energia té una relació detallada, hauran de ser calibrats oficialment cada dos anys. Així mateix, qualsevol modificació o canvi en els instruments s'haurà de notificar de manera fefaent a esta Direcció General d'Indústria i Energia per a la seua autorització.
  
- Els assaigs de la verificació primitiva seran realitzats d'acord amb el procediment de verificació presentat.
  
4. Direcció del laboratori. La direcció del laboratori s'establirà d'acord amb el que s'ha disposat en el títol II, articles 7 i 8 del Reial Decret 1.617/1985. El cap i el subcap del laboratori, designats a l'efecte, exerciran les seues funcions d'acord amb la normativa vigent, i quedaran autoritzats per a col·locar les marques i els precintes de verificació primitiva.
  
Als efectes procedents es tramet còpia de la present resolució al Centre Espanyol de Metrologia, del Ministeri de Foment.
  
La present resolució d'habilitació no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.